Riho Västrik

Riho Västrik (sündinud 4. augustil 1965 Abja-PaluojalAndres Keil "Riho Västrik: teadmisest on vähe, tahan kogeda". Eesti Päevaleht, 20.12.2008) on eesti dokumentalist, stsenarist, filmiprodutsent ja ajaloolane. 

Aastatel 1988–2000 õppis Riho Västrik Tartu ülikoolis, kus sai bakalaureusekraadi ajaloo ja ajakirjanduse alal, 2000–2002 jätkas Tartu ülikoolis magistriõppes. Alates 2006. aastast õppis ta Balti Filmi- ja Meediakoolis magistriõppes produtseerimise erialal.

Töökäik
1987–1990 oli Riho Västrik VAT-teatri näitleja. 1990–1993 töötas ta Eesti Raadio Noorteraadio toimetuse juhatajana. 1993–1995 oli ta Reklaamitelevisiooni uudisteosakonna vastutav toimetaja. Alates 1996. aastast on Riho Västrik OÜ Vesilinnu juhataja. Aastatel 1997–2001 töötas ta Eesti Televisiooni uudistetoimetajana.

Alates 2009. aastast õpetab ta Balti filmi- ja meediakoolis.Lühike CV Institute of Documentary Film kodulehel

Riho Västrik on Euroopa Dokumentalistika Võrgustiku (EDN) liige.OÜ Vesilinnu koduleht Ta on Eesti Filmitootjate Liidu juhatuse liige.

1998. aastal osales ta esimesel Eesti ekspeditsioonil Himaalajasse.

2011. aasta juuli lõpul osales Riho Västrik Hermann Walteri ümbermatmisel Kotelnõi saarel.

Filmid
pisi|Riho Västrik jääseinal 1999. aastalFoto: Jaan Künnap
1999 "Lumeleopard"
2003 "Kaali saladus"
2004 "Õhtumaa kaduvad liigid"
2004 "Jäägermeister"
2004 "Sõjapealik"
2004 "Karula rahvuspark"
2005 "Rannaniitude laulud"
2005 "Piisa torn"
2006 "Middendorffi jälgedes"
2006 "Nahkhiirte varjatud elu"
2008 "Muskusveise tagasitulek"
2008 "Otepää püss"
2008 "Tundras muutusteta"
2008 "Karukõnelejad"
2009 "Vanamees ja põder"OÜ Vesilinnu koduleht
2009 dokumentaalsari "Terveilm" (koos Kadriann Kibusega)Riho Västriku ja Kadriann Kibuse maailma käekäiku uuriv sari "Terveilm" ETV-s, ERR, 01.04.2009
2010 "Püha Jüri"Arukülas esilinastus dokumentaalfilm "Püha Jüri"
2010 "Suur jõgi" (koosneb kahest osast: "Reis Leena lättele"Leena lätetel ja deltas – Riho Västriku ja Jaan Söödi õhtu – video ja "Delta"OÜ Vesilinnu koduleht)
2011 "Elu lainetel"
2011 "Teekond Araratile"
2012 "Tuvid"
2014 "Maastiku mustrid"
2025 "Kriimsilm, karuott ja rebane. Märkmeid metsast"

pisi|Riho Västrik ja Tõivo Sarmet 1998. aastal NepalisFoto: Jaan Künnap

Tunnustus
 2008 – Ve­ne dokumentaalfilmide auhind Kuld­ne Loor­be­riok­s dokumentaalfilmi "Mus­kus­vei­se ta­ga­si­tu­le­k" eest
 2016 – Eesti Kultuurkapitali audiovisuaalse kunsti sihtkapitali aastapreemia (aasta produtsent)

Viited

Välislingid

 Randel Kreitsberg PERSOON. Riho Västrik, Siberis lihtsalt varuja, Kalastaja.ee

Kategooria:Eesti filmilavastajad
Kategooria:Eesti stsenaristid
Kategooria:Eesti filmiprodutsendid
Kategooria:Eesti filmioperaatorid
Kategooria:Eesti ajakirjanikud
Kategooria:Eesti ajaloolased
Kategooria:Tartu Ülikooli filosoofiateaduskonna vilistlased
Kategooria:Sündinud 1965